# Xesco Reverter Baquer

Xesco Reverter Baquer, conegut senzillament com a Xesco Reverter (Sarrià, Barcelona, 1978) és un periodista, corresponsal i escriptor català.
Llicenciat en periodisme per la Universitat Ramon Llull i màster en relacions internacionals pel CIDOB, Xesco Reverter és periodista a la secció d'internacional de TV3, i ha estat el corresponsal d'aquesta cadena de televisió als Estats Units entre els anys 2017 i 2022, un període que inclou quasi tot el turbulent mandat de Donald Trump i el principi del de Joe Biden. Abans, va ser cap de la secció d'Internacional dels informatius de TV3 entre 2010 i 2017, director i presentador del programa setmanal d'actualitat internacional Món 324, l'espai setmanal sobre actualitat internacional del 3/24, entre el 2014 i el 2017, i corresponsal de TV3 a Londres entre 2004 i 2007, i enviat especial en diversos països europeus, africans, del Pròxim Orient i als Estats Units.
L'any 2022, després de la seva tornada de Washington, va publicar el llibre "Estats Units, el país de les contradiccions", on es fa una radiografia dels darres cinc anys de la política nord-americana, amb temes com el mandat de Trump, la reversió pel Tribunal Suprem dels Estats Units del dret a l'avortament, el tractament dels diferents, sobretot si són negres, la violència policial, l'inexistent sistema sanitari públic, el negoci de les armes, el canvi climàtic o les pressions de les companyies petrolieres perquè les energies fòssils continuen abastint els mercats són alguns dels grans temes que l’autor retrata a la perfecció.

## Referències

* ↑ Navarro, Jennifer «Xesco Reverter s'acomiada de Washington - TV3 Xesco Reverter s'acomiada de Washington - TV3 Comunicació Xesco Reverter s’acomiada de Washington amb una proposta a TV3 El corresponsal torna a casa després de cinc anys que li han servit per veure les mancances del lloc de feina». El Món, 27-06-2022 [Consulta: 20 març 2023].
* ↑ Bou Costa, Ot «Xesco Reverter: “Trump ha fet que tot el país escoltés unes regions que abans ningú es mirava”. Entrevista al corresponsal de TV3 als Estats Units fins ara, que acaba de publicar el llibre 'Estats Units, el país de les contradiccions'». VilaWeb, 12-11-2022 [Consulta: 20 març 2023].
* ↑ «Xesco Reverter i Geni Lozano, nous corresponsals a Washington de TV3 i Catalunya Ràdio. Substituiran Raquel Sans i Cèlia Cernadas a partir de l'1 de setembre». Diari Ara, 12-05-2017 [Consulta: 20 març 2023].
* 1 2 Masó, Gemma «Xesco Reverter: “Els Estats Units tenen moltíssims deures per fer”. El periodista Xesco Reverter publica ‘Estats Units, el país de les contradiccions. Cròniques d'una era turbulenta’, un llibre que recull els seus cinc anys de corresponsalia a Washington». Núvol, 30-12-2022 [Consulta: 20 març 2023].
* ↑ «Xesco Reverter i Geni Lozano, nous corresponsals de la CCMA a Washington. TV3 i Catalunya Ràdio renoven les corresponsalies als Estats Units amb la incorporació de Xesco Reverter i Geni Lozano, que substitueixen Raquel Sans i Cèlia Cernadas, respectivament». Notícies 324 - Corporació Catalana de Mitjans Audiovisuals, 12-05-2017 [Consulta: 20 març 2023].
* ↑ Garcia Devís, Vicent «Xesco Reverter: ‘Estats Units, els país de les contradiccions’, cròniques d'una era turbulenta». La Veu dels Llibres (LVL), 03-12-2022 [Consulta: 20 març 2023].
* ↑ Amat, Marc. «Xesco Reverter: “Sovint, la imatge que tenim dels Estats Units va molt lligada al president que hi ha a la Casa Blanca”». Fundació Institut d'Estudis Nord-americans. [Consulta: 20 març 2023].